Små til middelsstore snutebiller. Kroppen er forholdsvis kort og hvelvet, oversiden er mer eller mindre kledt med skjell. På farge er de vanligvis matt gråbrunlige. Snuten er middels lang, og antennene er festet nær spissen av denne. Antennene er forholdsvis korte, antenneskaftet (det lange, første antenneleddet) er kølleformet, antenneklubben (som består av de tre ytterste leddene) er tilspisset ytterst. Pronotum er rundet, litt insnevret i den fremre delen. Dekkvingene har et par knøler i den bakre delen. Beina er kraftige, leggene (tibiae) er krumme.